                               COMISIA
                               EUROPEANĂ

                                                         Bruxelles, 26.6.2015
                                                         COM(2015) 217 final

                                                         2015/0111 (NLE)

                                            Propunere de

                                    DECIZIE A CONSILIULUI

       privind poziția cu privire la Decizia 1/2015 care urmează să fie adoptată în numele
      Uniunii Europene în cadrul Comitetului mixt veterinar instituit prin Acordul dintre
        Comunitatea Europeană și Confederația Elvețiană privind comerțul cu produse
     agricole, în ceea ce privește modificarea apendicelor 1, 2, 3, 4, 5, 6, 7, 10 și 11 din anexa
                                                 11

RO                                                                                RO
 ---pagebreak---                                    EXPUNERE DE MOTIVE

     1.   CONTEXTUL PROPUNERII
          Acordul dintre Comunitatea Europeană și Confederația Elvețiană privind comerțul cu
          produse agricole (denumit în continuare: „Acordul agricol”) a intrat în vigoare la 1
          iunie 2002.
          De la ultima modificare a apendicelor la anexa 11 la Acordul agricol au fost
          modificate sau actualizate mai multe dispoziții legislative.
          În conformitate cu dispozițiile acordului, Elveția a transmis Comitetului mixt
          veterinar planul său care precizează măsurile pe care intenționează să le pună în
          practică în vederea autorizării unităților de producție de păsări de curte și de ouă
          pentru incubație. Acordul prevede că Comitetul mixt veterinar deține competența de
          a recunoaște planul menționat.
          Elveția beneficiază până la 31 decembrie 2014 de posibilitatea de derogare în ceea ce
          privește examenul de depistare a prezenței Trichinella în carcasele și carnea
          provenind de la porcii domestici pentru îngrășare și sacrificare din abatoarele cu
          capacitate mică. În plus, deoarece legislația Uniunii privind examenul respectiv de
          depistare a prezenței Trichinella a fost recent modificată, este necesară reexaminarea
          derogării de care beneficiază Elveția pentru a permite adaptarea progresivă a
          practicilor aplicate în prezent de Elveția.
          După intrarea sa în vigoare, dispozițiile legislative ale apendicelor 1, 2, 3, 4, 5, 6, 7 și
          10 ale anexei 11 la Acordul agricol au fost modificate. Adresele punctelor de contact
          care figurează în apendicele 11 au fost, de asemenea, modificate.
          În consecință, este necesară modificarea dispozițiilor apendicelor 1, 2, 3, 4, 5, 6, 7,
          10 și 11 ale anexei 11 la Acordul agricol.
          Articolul 19 alineatul (1) din anexa 11 la Acordul agricol instituie un Comitet mixt
          veterinar, compus din reprezentanți ai părților. Acesta are sarcina de a examina orice
          chestiune referitoare la anexa menționată și la punerea în aplicare a acesteia și de a-și
          asuma atribuțiile prevăzute în anexă. Comitetul mixt veterinar dispune de putere de
          decizie în special în cazurile care sunt prevăzute în anexa 11. Articolul 19 alineatul
          (3) din anexa 11 la Acordul agricol autorizează Comitetul mixt veterinar să modifice
          apendicele din anexa menționată mai sus, în special în scopul de a le adapta și a le
          actualiza.
          Uniunea trebuie să decidă poziția pe care o va adopta în cadrul Comitetului mixt
          veterinar cu privire la adoptarea modificărilor necesare la anexa 11. În conformitate
          cu articolul 5 alineatul (2) primul paragraf din Decizia 2002/309/CE, Euratom,
          poziția Uniunii este adoptată de către Consiliu, pe baza unei propuneri a Comisiei.
          Decizia 1/2015 a Comitetului mixt veterinar se publică în Jurnalul Oficial al Uniunii
          Europene.

     2.   ELEMENTELE JURIDICE ALE PROPUNERII
          Temeiul juridic al propunerii este articolul 207 alineatul (4) din Tratatul privind
          funcționarea Uniunii Europene, coroborat cu articolul 218 alineatul (9).

RO                                                2                                                      RO
 ---pagebreak---                                                                      2015/0111 (NLE)

                                                      Propunere de

                                            DECIZIE A CONSILIULUI

           privind poziția cu privire la Decizia 1/2015 care urmează să fie adoptată în numele
          Uniunii Europene în cadrul Comitetului mixt veterinar instituit prin Acordul dintre
            Comunitatea Europeană și Confederația Elvețiană privind comerțul cu produse
         agricole, în ceea ce privește modificarea apendicelor 1, 2, 3, 4, 5, 6, 7, 10 și 11 din anexa
                                                     11

     CONSILIUL UNIUNII EUROPENE,
     având în vedere Tratatul privind funcționarea Uniunii Europene, în special articolul 207
     alineatul (4), coroborat cu articolul 218 alineatul (9),
     având în vedere propunerea Comisiei Europene,
     întrucât:
     (1)       Acordul dintre Comunitatea Europeană și Confederația Elvețiană privind schimburile
               comerciale cu produse agricole1 (denumit în continuare „Acordul agricol”) a intrat în
               vigoare la 1 iunie 2002.
     (2)       În conformitate cu articolul 19 alineatul (1) din anexa 11 la Acordul agricol, Comitetul
               mixt veterinar (denumit în continuare „Comitetul mixt veterinar”) are sarcina de a
               examina orice chestiune referitoare la anexa respectivă și la punerea în aplicare a
               acesteia și de a-și asuma atribuțiile prevăzute în aceasta. Articolul 19 alineatul (3) din
               anexa respectivă autorizează Comitetul mixt veterinar să modifice apendicele din
               anexa 11, în special în scopul de a le adapta și actualiza.
     (3)       Articolul 5 alineatul (2) primul paragraf din Decizia 2002/309/CE, Euratom a
               Consiliului și a Comisiei2 prevede că poziția pe care Uniunea Europeană urmează să o
               adopte în cadrul Comitetului mixt veterinar este adoptată de către Consiliu, pe baza
               unei propuneri a Comisiei.
     (4)       Uniunea Europeană trebuie să decidă cu privire la poziția pe care o va adopta în cadrul
               Comitetului mixt veterinar în ceea ce privește adoptarea modificărilor necesare.
     (5)       Decizia 1/2015 a Comitetului mixt veterinar ar trebui să intre în vigoare la data
               adoptării.
     ADOPTĂ PREZENTA DECIZIE:

                                                       Articolul 1
     Poziția care urmează să fie adoptată de Uniunea Europeană în cadrul Comitetului mixt
     veterinar instituit prin articolul 19 alineatul (1) din anexa 11 la Acordul dintre Comunitatea

     1
               JO L 114, 30.4.2002, p. 132.
     2
               Decizia 2002/309/CE, Euratom a Consiliului și a Comisiei privind Acordul de cooperare științifică și
               tehnologică din 4 aprilie 2002 privind încheierea a șapte acorduri cu Confederația Elvețiană (JO L 114,
               30.4.2002, p. 1).

RO                                                           3                                                           RO
 ---pagebreak---      Europeană și Confederația Elvețiană privind comerțul cu produse agricole, în ceea ce privește
     modificarea apendicelor 1, 2, 3, 4, 5, 6, 7, 10 și 11 din anexa 11, se bazează pe proiectul de
     decizie a Comitetului mixt veterinar prevăzut în anexa la prezenta decizie.

                                              Articolul 2
     Decizia 1/2015 a Comitetului mixt veterinar instituit prin Acordul dintre Comunitatea
     Europeană și Confederația Elvețiană privind comerțul cu produse agricole, în ceea ce privește
     modificarea apendicelor 1, 2, 3, 4, 5, 6, 7, 10 și 11 din anexa 11 la acord se publică în
     Jurnalul Oficial al Uniunii Europene imediat ce va fi adoptată.

                                              Articolul 3
     Decizia 1/2015 a Comitetului mixt veterinar instituit prin Acordul dintre Comunitatea
     Europeană și Confederația Elvețiană privind comerțul cu produse agricole intră în vigoare la
     data adoptării.

                                              Articolul 4
     Prezenta decizie se adresează statelor membre.
     Adoptată la Bruxelles,

                                                 Pentru Consiliu
                                                 Președintele

RO                                                 4                                                  RO


               COMISIA EUROPEANĂ
            Bruxelles, 1.10.2015
            COM(2015) 469 final
            2015/0230(NLE)
            Propunere de
            DECIZIE A CONSILIULUI
            de stabilire a poziției care urmează să fie adoptată de Uniunea Europeană în cadrul Conferinței Ministeriale a Organizației Mondiale a Comerțului cu privire la aderarea Republicii Liberia la OMC

               EXPUNERE DE MOTIVE

               1.CONTEXTUL PROPUNERII

               •Motivele și obiectivele propunerii

               Membrii Organizației Mondiale a Comerțului (OMC) și Republica Liberia au ajuns în etapa finală a negocierilor legate de condițiile de aderare a Republicii Liberia la OMC. Acest lucru survine după 8 de ani de negocieri lansate odată cu prezentarea de către Republica Liberia a cererii sale de aderare la OMC, în 2007. Rezumatul condițiilor de aderare este prezentat mai jos, la punctul 5.

               Prezentând Consiliului, spre aprobare, condițiile de aderare a Republicii Liberia la OMC, Comisia consideră că respectivele condiții constituie un pachet echilibrat și ambițios de angajamente de deschidere a pieței, care va aduce beneficii substanțiale atât Republicii Liberia, cât și partenerilor săi comerciali din OMC. Cererea de aderare a Liberiei a fost examinată în conformitate cu orientările prevăzute de Consiliul General al OMC referitoare la aderarea țărilor cel mai puțin dezvoltate și luând în considerare ansamblul relațiilor comerciale bilaterale cu Liberia în contextul parteneriatului UE-ACP.

               •Coerența cu dispozițiile existente în domeniul de politică

                  Multilateralismul stă la baza politicii comerciale a UE, iar aceasta susține aderarea la OMC a țărilor terțe în condiții adecvate.

               •Coerența cu alte politici ale Uniunii

               În concordanță cu acțiunea externă și cu politica de dezvoltare a UE, propunerea va include Liberia în sistemul comercial multilateral, în conformitate cu orientările prevăzute de Consiliul General al OMC referitoare la aderarea țărilor cel mai puțin dezvoltate și luând în considerare ansamblul relațiilor comerciale bilaterale cu Liberia în contextul parteneriatului UE-ACP.

               2.TEMEI JURIDIC, SUBSIDIARITATE ȘI PROPORȚIONALITATE

               •Temei juridic

               În conformitate cu articolul 218 alineatul (9) din Tratatul privind funcționarea Uniunii Europene, este nevoie de o decizie a Consiliului de aprobare a condițiilor de aderare a Republicii Liberia la OMC pentru ca UE să poată susține în mod oficial această aprobare în cadrul OMC.

               •Subsidiaritate (pentru competență neexclusivă)

               Nu se aplică. UE dispune de competență exclusivă în materie de comerț.

               •Proporționalitate

               Nu se aplică. Este necesară o decizie a Consiliului în temeiul articolului 218 alineatul (9).

               •Alegerea instrumentului

               Nu se aplică. Este necesară o decizie a Consiliului în temeiul articolului 218 alineatul (9).

               3.REZULTATELE EVALUĂRILOR EX-POST, ALE CONSULTĂRILOR CU PĂRȚILE INTERESATE ȘI ALE EVALUĂRILOR IMPACTULUI

               •Evaluări ex-post/verificări ale adecvării legislației existente

                  Nu se aplică.

               •Consultarea părților interesate

                  Nu se aplică.

               •Obținerea și utilizarea expertizei

                  Nu se aplică.

               •Evaluarea impactului

                  Nu este necesară. Este necesară o decizie a Consiliului în temeiul articolului 218 alineatul (9).

               •Adecvarea reglementărilor și simplificarea

                  Propunerea nu este legată de Programul REFIT.

               •Drepturile fundamentale

                  Propunerea nu are consecințe asupra protecției drepturilor fundamentale.

               4.IMPLICAȚIILE BUGETARE

                  Propunerea nu are implicații bugetare.

               5.ALTE ELEMENTE

               •Planuri de punere în aplicare și modalități de monitorizare, evaluare și raportare

                  Nu se aplică.

               •Explicația detaliată a dispozițiilor specifice ale propunerii

               Rezumatul condițiilor de aderare

               Liste de angajamente

               Mărfuri (în ansamblu)

               Nivelul mediu al taxei vamale consolidate finale (FBR - final bound rate) în calendarul de aderare a Republicii Liberia este de 26,6 %.

               Nivelul mediu al FBR pentru produsele agricole (23,6 %) este mai scăzut decât cel înregistrat pentru produsele industriale (27,2 %).

               Liberia va aplica FBR de la data aderării. În ceea ce privește 249 de linii tarifare, adică 4 % din lista sa de angajamente, Liberia va aplica FBR abia în 2019.

               Aceste niveluri tarifare medii sunt foarte ridicate pentru o țară inclusă în categoria țărilor cel mai puțin dezvoltate, în special având în vedere dimensiunile reduse și vulnerabilitatea economiei Liberiei.

               Produse industriale

               Nivelul mediu al FBR pentru produsele neagricole este de 27,2 %.

               Liberia consolidează 100 % din lista sa de angajamente, asumându-și angajamente tarifare consolidate pentru toate produsele industriale.

               Cele mai ridicate taxe vamale, de 50 %, au fost stabilite pentru vopsele, materialele plastice de uz casnic, hârtia de uz sanitar și mobila din lemn.

               Produse agricole

               Nivelul mediu al FBR pentru produsele agricole este de 23,6 %.

               În sectorul agricol, cele mai ridicate taxe vamale, de 50 %, au fost stabilite pentru boabele de cacao, ketchup și apele minerale.

               Servicii

               Lista angajamentelor specifice a Liberiei în domeniul serviciilor este foarte cuprinzătoare și ambițioasă, având în vedere statutul său de țară cel mai puțin dezvoltată. Liberia își va asuma angajamente de acces pe piață și tratament național pentru o gamă largă de sectoare din domeniul serviciilor, inclusiv servicii profesionale, informatice și alte servicii comerciale, servicii de comunicare, servicii de construcții, de distribuție, servicii educaționale private, servicii de mediu, servicii financiare (de asigurări și bancare), servicii de sănătate și asistență socială finanțate din fonduri private, servicii turistice, servicii recreative, culturale și sportive și servicii de transport (maritim, pe căile navigabile interioare și rutier și servicii auxiliare ale tuturor modurilor de transport).

               Angajamente luate în cadrul protocolului de aderare

               În etapa finală, multilaterală, a procesului de aderare, membrii OMC au încercat împreună să asigure o compatibilitate elementară între legislația și instituțiile comerciale ale Liberiei și normele și acordurile OMC, prin includerea unor dispoziții specifice în raportul grupului de lucru.

               S-a solicitat asistență tehnică și/sau perioade de tranziție pentru punerea în aplicare a anumitor angajamente în cadrul OMC. În ceea ce privește perioadele de tranziție, Liberia va trebui să asigure, până la 1 august 2017, conformitatea deplină cu obligațiile prevăzute de OMC în ceea ce privește taxele și tarifele pentru import și export, barierele tehnice în calea comerțului și măsurile sanitare și fitosanitare. Liberia va putea, de asemenea, să mențină unele stimulente pentru investiții incompatibile cu măsurile de investiții legate de comerț (TRIMS – traderelated investment measures) până la 1 august 2019.

               2015/0230 (NLE)

               Propunere de

               DECIZIE A CONSILIULUI

               de stabilire a poziției care urmează să fie adoptată de Uniunea Europeană în cadrul Conferinței Ministeriale a Organizației Mondiale a Comerțului cu privire la aderarea Republicii Liberia la OMC

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 91, articolul 100 alineatul (2) și articolul 207 alineatul (4) primul paragraf, coroborate cu articolul 218 alineatul (9),

               având în vedere propunerea Comisiei Europene,

               întrucât:

               (1)La 13 iunie 2007, guvernul Republicii Liberia a depus o cerere de aderare la Acordul de la Marrakesh privind constituirea Organizației Mondiale a Comerțului (OMC), în temeiul articolului XII din respectivul acord.

               (2)La 18 decembrie 2007, a fost creat un grup de lucru privind aderarea Republicii Liberia, pentru a se ajunge la un acord cu privire la condițiile de aderare acceptabile atât pentru Republica Liberia, cât și pentru toți membrii OMC.

               (3)Comisia, în numele Uniunii, a negociat o serie completă de angajamente de deschidere a pieței din partea Republicii Liberia, care sunt în conformitate cu orientările prevăzute de Consiliul General al OMC referitoare la aderarea țărilor cel mai puțin dezvoltate și care corespund cererilor Uniunii, luând în considerare relațiile comerciale bilaterale cu Liberia în contextul parteneriatului UE-ACP.

               (4)Aceste angajamente sunt în prezent încorporate în Protocolul de aderare a Republicii Liberia la OMC.

               (5)Aderarea Republicii Liberia la OMC ar trebui să aibă o contribuție pozitivă și de durată la procesul de reformă economică și dezvoltare durabilă din această țară.

               (6)În consecință, Protocolul de aderare ar trebui să fie aprobat.

               (7)Conform articolului XII din Acordul privind constituirea OMC, condițiile de aderare trebuie convenite între membrul aderent și OMC, iar Conferința Ministerială a OMC aprobă condițiile de aderare din partea OMC. Articolul IV.2 din Acordul privind constituirea OMC prevede că, în intervalele dintre reuniunile Conferinței Ministeriale, funcțiile acesteia sunt exercitate de Consiliul General.

               (8)În consecință, este necesar să se stabilească poziția care urmează să fie adoptată de către Uniune în cadrul Conferinței Ministeriale a OMC cu privire la aderarea Republicii Liberia la OMC,

               ADOPTĂ PREZENTA DECIZIE:

               Articolul 1

               Poziția care urmează a fi adoptată de Uniunea Europeană în cadrul Conferinței Ministeriale a Organizației Mondiale a Comerțului privind aderarea Republicii Liberia la OMC este de aprobare a aderării.

               Articolul 2

               Prezenta decizie intră în vigoare la data adoptării.

               Adoptată la Bruxelles,

                     Pentru Consiliu

                     Președintele